“ศบค.” พบติดเชื้อโควิด วันนี้ 8,675 คน เสียชีวิต 44 ราย
“ศบค.” พบผู้ติดเชื้อโควิดใหม่ 8,675 ราย แบ่งเป็นผู้ติดเชื้อใหม่ 8,474 ราย และจากเรือนจำ 201 ราย เสียชีวิต 44 ราย
25 ต.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (25 ต.ค. 64) พบผู้ติดเชื้อรายใหม่รวม 8,675 ราย แบ่งเป็นผู้ติดเชื้อใหม่ 8,474 ราย และจากเรือนจำ 201 ราย มีผู้เสียชีวิต 44 ราย และรักษาหายกลับบ้านแล้ว 9,589 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 1,830,294 ราย (ตั้งแต่ 1 เมษายน) กำลังรักษา 100,042 ราย หายป่วยสะสมจำนวน 1,712,890 ราย (ตั้งแต่ 1 เมษายน)
